
R22008 – 000649/17.09.2008
REFERAT

pentru modificarea propunerii de mobilare din documentaţia de urbanism aprobată prin HCL nr. 221 din 19.06.2007 „privind aprobarea Planului Urbanistic de Detaliu "Bloc de locuinţe cu servicii la parter", strada Lămâiţei nr. 11, Timişoara”

Către Comisiile Consiliului Local al Municipiului Timişoara
Având în vedere materialul înregistrat cu nr. R22008-000649/25.08.2008 la Directia Urbanism, prin care se solicită modificarea propunerii de mobilare din documentaţia de urbanism aprobată cu H.C.L. nr. 221/19.06.2007 privind aprobarea Planului Urbanistic de Detaliu "Bloc de locuinţe cu servicii la parter", strada Lămâiţei nr. 11 Timişoara, cu următorii indici de construibilitate, conform Art. 2 din HCL nr. 221/19.06.2007:
 „Art.2:   Se stabilesc condiţiile de construire recomandate: regimul de înălţime maxim de S/D+P+4+M/Er , sub rezerva dotării în mod obligatoriu a clădirii cu lift, acces auto între străzile Lămâiţei şi Virgil Simionescu, realizarea locurilor de parcare exclusiv pe parcela deţinută de beneficiari, procentul de ocupare al terenului POT max. de 40 %, coeficientul de utilizare al terenului CUT de 3, spaţii verzi de minim 20 % din suprafaţa totală a parcelei”
Având în vedere Raportul de Avizare al Comisiei Tehnice de Amenajare a Teritoriului şi de Urbanism nr. 15/04.04.2007 care recomandă coeficienţii urbanistici P.O.T. max. 40% şi C.U.T. max. 3;
În urma realizării documentaţiei de PAC pentru obţinerea Autorizaţiei de Construire, beneficiarului investiţiei aprobate prin HCL nr. 221/19.06.2007 – Plan Urbanistic de Detaliu "Bloc de locuinţe cu servicii la parter", strada Lămâiţei nr. 11 Timişoara, a regândit si reconfigurat soluţia de mobilare din punct de vedere arhitectural, astfel încât se solicită modificarea propunerii de mobilare din documentaţia de urbanism aprobată anterior, cu respectarea indicilor de construibilitate aprobaţi si avizaţi în CTATU, si anume POT max. 40%, respectiv CUT max. 3, astfel:
Indici urbanistici aprobaţi prin HCL 221/19.06.2007
POT max = 40 %, 

CUT max = 3

Spaţii verzi de minim 20 % din suprafaţa totală a parcelei.
Regim înălţime S/D+P+4+M/Er
Indicii urbanistici propuşi spre aprobare in urma modificării regimului de înălţime:

POT max = 40 %, 

CUT max = 3

Spaţii verzi de minim 20 % din suprafaţa totală a parcelei.
Regim înălţime în punctul maxim S/D+P+6E
Intrucât modificarea propunerii de mobilare prin schimbarea regimului de înălţime, cu păstrarea indicilor aprobaţi, nu afectează cu nimic situaţia iniţială, nu este necesară dezbatere publică.
PROPUNEM
Comisiilor din cadrul Consiliului Local al Municipiului Timişoara aprobarea modificării propunerii de mobilare din documentaţia aprobată prin H.C.L. 221/19.06.2007 privind aprobarea Planului Urbanistic de Detaliu "Bloc de locuinţe cu servicii la parter", strada Lămâiţei nr. 11 Timişoara

